Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 325/12/7710	Stará Ľubovňa, 27.1.2014
EEČ : 2-59-7-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.11.2012, spisová značka Pv 325/12/7710, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.07.2012 v čase okolo 21,35 hod. v obci XXXXX XXXXX v hliníkovej krabičke o rozmeroch 5x6x1,5 cm s logom GTS novera a v kovovej drvičke, sivej farby o výške 5,1 cm, priemere 4,8 cm, na hornom uzávere s nápisom molino neoprávnene prechovával pre vlastnú potrebu sušinu rastiny zelenj farby, ktorá bola podľa znaleckého posudku Kriminalisticko - expertízneho ústavu PZ v Košiciach označená ako sušené konope /marihuana/, ktoré je v zmysle zákona NR SR č. 139/1998 Z.z. o omamných látkach, psychotropných látkach a prípravných látkach v znení neskorších predpisov, zaradené do I. skupiny omamných látok, pričom bolo zistené, že v hliníkovej krabičke sušené konope - marihuana s hmotnosťou 240 mg obsahovalo viac ako 10 mg účinnej látky THC a v kovovej drvičke  sušené konope - marihuana s hmotnosťou 130 mg  obsahovalo viac ako 10 mg účinnej látky THC, z ktorých by bolo možné pripraviť minimálne 2 obykle jednorazové dávky drogy

Uznesením prokurátora Okresnej prokuratúry XXXXX zo dňa 22.11.2012, spisová značka Pv 325/12/7710, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v XXXXX sp. zn. Pv 325/12-14 zo dňa 22.11.2012, ktoré nadobudlo právoplatnosť dňa 22.12.2012, bolo rozhodnuté o podmienečnom zastavení trestného stíhania podľa § 216 ods. 1 Trestného poriadku proti obvinenému XXXXX. Trestnej činnosti sa obvinený XXXXX dopustil na tom skutkovom základe, že dňa 14.07.2012 v čase okolo 21,35 hod. v obci XXXXX v hliníkovej krabičke o rozmeroch 5x6x1,5 cm s logom GTS novera a v kovovej drvičke, sivej farby o výške 5,1 cm, priemere 4,8 cm, na hornom uzávere s nápisom molino neoprávnene prechovával pre vlastnú potrebu sušinu rastiny zelenj farby, ktorá bola podľa znaleckého posudku Kriminalisticko - expertízneho ústavu PZ v Košiciach označená ako sušené konope /marihuana/, ktoré je v zmysle zákona NR SR č. 139/1998 Z.z. o omamných látkach, psychotropných látkach a prípravných látkach v znení neskorších predpisov, zaradené do I. skupiny omamných látok, pričom bolo zistené, že v hliníkovej krabičke sušené konope - marihuana s hmotnosťou 240 mg obsahovalo viac ako 10 mg účinnej látky THC a v kovovej drvičke  sušené konope - marihuana s hmotnosťou 130 mg  obsahovalo viac ako 10 mg účinnej látky THC, z ktorých by bolo možné pripraviť minimálne 2 obykle jednorazové dávky drogy. 

Podľa § 216 ods. 2 Trestného poriadku bola obvinenému stanovená skúšobná doba v trvaní 12 mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 22.12.2012 a uplynula dňom 22.12.2013.  

V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Ako bolo zistené, obvinený XXXXX v priebehu skúšobnej doby viedol riadny život, nedopustil sa žiadnej protispoločenskej činnosti, z miesta trvalého bydliska je hodnotený kladne a ako vyplýva zo správy Obvodného XXXXX XXXXX, odbor všeobecnej vnútornej správy v rámci priestupkového konania prejednávaný nebol. Z odpisu registra trestov nie je zrejmá žiadna ďalšia trestná činnosť počas skúšobnej doby podmienečne zastaveného trestného stíhania a ani potom. Neboli teda zistené žiadne negatívne okolnosti ohľadom obvinenej osoby. 

S poukazom na vyššie uvedené skutočnosti, keďže boli splnené podmienky uvedené v ustanovení § 217 ods. 1 Trestného poriadku, po uplynutí stanovenej skúšobnej doby bolo potrebné rozhodnúť o osvedčení sa obvineného XXXXX. Právoplatnosťou rozhodnutia o osvedčení nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Pánisová
prokurátorka